Hond uit dierenasiel te Kampen - Blacky - Terriërs - Ikzoekbaas
Dit dier verblijft in dierenasiel de Swinge
Adres: Grasland 114, 9205 ES Drachten
Telefoon: 088 811 3710
Plaatsbaar vanaf 30 mei 2020 James Edward Franco (gebore 19 April 1978) is ’n Amerikaanse akteur, rolprentmaker en toneelspelafrigter. Hy is vir sy rol in 127 Hours (2010) benoem vir ’n Oscar vir beste akteur. Hy is bekend vir rolle in aksieflieks soos die Spider-Man-trilogie (2002–2007), Milk (2008), Pineapple Express (2008), Eat, Pray, Love (2010), Rise of the Planet of the Apes (2011), Spring Breakers (2012), This Is the End (2013) en The Disaster Artist (2017), waarvoor hy ’n Golden Globe gewen het vir beste akteur in ’n komedie of musiekspel. Hy was ook die regisseur en medevervaardiger van laasgenoemde prent. Sy twee broers, Dave en Tom, is ook bekende akteurs.
Franco in 2013.
19 April 1978 (1978-04-19) (42 jaar oud)
Palo Alto, Kalifornië, VSA
Franco in April 2007 op die première van Spider-Man 3.
Franco is ook bekend vir sy werk op televisie. Sy eerste betaalde rol was vir ’n advertensie vir Pizza Hut, met ’n dansende Elvis Presley (wat 20 vroeër oorlede is), en sy eerste groot rol die karakter Daniel Desario in die komediedrama Freaks and Geeks (1999–2000), wat ’n kultusaanhang gehad het. Hy het ook die titelkarakter vertolk in die TV-biografieprent James Dean (2001), waarvoor hy ook ’n Golden Globe gewen het.
Hy het ’n rol in die sepie General Hospital (2009–2012) gehad en speel in die TV-drama The Deuce (2017–tans).
Franco doen vrywilligerwerk vir die Art of Elysium-welsynorganisasie en het ook klas gegee aan die Universiteite van New York en Suid-Kalifornië, Studio 4 en die Hoërskool Palo Alto in Kalifornië.
In 2007 het Franco die prent Good Time Max geskryf en geregisseer en daarin gespeel. In Januarie 2011 is aangekondig die akteur gaan nie net speel in The Night Stalker, ’n rolprentweergawe van Philip Carlo se boek oor die reeksmoordenaar van die 1980's Richard Ramirez nie, maar gaan ook die regisseur wees. Hy het ook ’n rolprentweergawe van William Faulkner se roman As I Lay Dying geregisseer; dit is in 2013 in die afdeling "Un Certain Regard" van die Cannes-rolprentfees vertoon.
In Februarie 2012 het Franco begin skiet aan ’n rolprentweergawe van Cormac McCarthy se 1973-boek Child of God; dit is gekies vir die 70ste Venesiese Rolprentfees, 2013 se Toronto- Internasionale Rolprentfees en die prestigeryke 51ste New Yorkse Rolprentfees. Ander projekte wat hy vervaardig het, sluit in die prent King Cobra, die dokumentêr Saturday Night en die multimediaprojek Three's Company The Drama.
James Franco het al 33 pryse gewen en is 112 keer benoem. Van die belangrikstes is:
2018 Golden Globe Beste akteur in ’n komedie of musiekspel The Disaster Artist Gewen
Screen Actors Guild Award Uitmuntende spel in ’n hoofrol In afwagting
2011 Oscar Beste akteur 127 Hours Benoem
Bafta Beste akteur in ’n hoofrol Benoem
Golden Globe Beste akteur in ’n drama Benoem
Screen Actors Guild Award Uitmuntende spel in ’n hoofrol Benoem
2009 Golden Globe Beste akteur in ’n komedie of musiekspel Pineapple Express Benoem
Screen Actors Guild Award Uitmuntende spel deur ’n span in ’n rolprent Milk Benoem
2002 Golden Globe Beste akteur in ’n minireeks of TV-prent James Dean Gewen
Screen Actors Guild Award Uitmuntende spel in ’n minireeks of TV-prent Benoem
↑ Buchanan, Kyle (5 Mei 2011). "James Franco Is Not Above Working at McDonald's" (in Engels). Vulture. Geargiveer vanaf die oorspronklike op 9 Oktober 2019. Besoek op 27 Maart 2013.
↑ Rathe, Adam (4 Augustus 2011). "James Franco, NYU professor, reveals details of his class; Students will transfer poetry to film". New York Daily News. New York City. Besoek op 4 Augustus 2011.
↑ Amy Kaufman (9 Oktober 2012). "James Franco to teach film class at USC". Los Angeles Times. Besoek op 27 Februarie 2013.
↑ Kwok, Adrienne; Maese-Czeropski, Aidan (7 September 2015). "James Franco to teach film course in MAC" (in Engels). The Paly Voice. Geargiveer vanaf die oorspronklike op 8 Augustus 2018. Besoek op 29 September 2015.
↑ Kadvany, Elena (13 September 2015). "Franco beings 'revolutionary' film class with local high schoolers" (in Engels). Palo Alto Online. Geargiveer vanaf die oorspronklike op 17 Junie 2019. Besoek op 29 September 2015.
↑ Alter, Charlotte. "James Franco Just Announced His New Class in the Most James Franco Way Possible". TIME.com (in Engels). Geargiveer vanaf die oorspronklike op 4 Desember 2016. Besoek op 8 Januarie 2017.
↑ Zakarin, Jordan (16 Januarie 2011). "James Franco: 'The Night Stalker' Star And Director". Huffington Post. Besoek op 6 Maart 2011.
↑ Friedman, Devin. "Leading Man: James Franco" GQ Desember 2010: 286–88
↑ "2013 Official Selection". Cannes. 20 April 2013. Geargiveer vanaf die oorspronklike op 11 Februarie 2017. Besoek op 20 April 2013.
James Franco in die Internet-rolprentdatabasis
Wikimedia Commons het meer media in die kategorie James Franco.
Ontsluit van "https://af.wikipedia.org/w/index.php?title=James_Franco&oldid=2208568"
Last edited on 17 Junie 2020, at 10:27
Die bladsy is laas op 17 Junie 2020 om 10:27 bygewerk.